b'\n_START_ARTICLE_\nNihanje\n_START_PARAGRAPH_\nN\xc3\xadhanje (s tujko oscilacija) je periodi\xc4\x8dno gibanje, ki se ga lahko opredeli z amplitudo ter frekvenco ali nihajnim \xc4\x8dasom. Navadno se obravnava sinusno nihanje, pri katerem se odmik ali odklon sinusno spreminjata s \xc4\x8dasom._NEWLINE_Amplituda nihanja je najve\xc4\x8dji odmik ali odklon, nihajni \xc4\x8das ali perioda je \xc4\x8das, ki ga nihalo potrebuje za gibanje med dvema zaporednima ustreznima odmikoma ali odklonoma (npr. med dvema zaporednima obiskoma ene od skrajnih leg), frekvenca pa je \xc5\xa1tevilo nihajev na sekundo.'